kardosdrur/scandi-wiki huggingface dataset:
Lijsttrekker

Lijsttrekker (hollandsk udtale, IPA: ˈlɛistˌtrɛkər, "listetrækker") er en hollandsk betegnelse der anvendes i Holland, Belgien og Surinam for et partis spidskandidat til et politisk valg.

Personen er næsten altid partiets politiske leder. Efter valget er det personen der normalt leder partiets parlamentariske gruppe i et hollandske parlament, Generalstaterne, eller får sit partis mest betydningsfulde post i regeringen hvis partiet indgår i en koalitionsregering. Hollands ministerpræsident har næsten altid været blandt lijsttrekkerne i det foregående valg.

Under valgkampen er lijsttrekkerne de personer som tiltrækker mest opmærksomhed, for eksempel i lijsttrekker-debatter, hvor lijsttrekkerne drøfter vigtige spørgsmål på tv. For eksempel ved parlamentsvalget i Holland 2003 var Wouter Bos lijsttrekker for det socialdemokratiske arbejderparti (Partij van de Arbeid, PvdA). Partiets fremgang i denne periode er ofte tilskrevet hans personlighed. Men hvis et parti har dårlige valgresultater, vil partiets lijsttrekker ofte trække sig tilbage fra sin post eller helt forlade politik. Det skete for eksempel for Thom de Graaf der i stedet for at som forventet vinde pladser, tabte et mandat i parlamentsvalget i Holland 2003. Ofte har partierne også en berømthed eller velkendt politiker på den sidste plads på partiets opstillingsliste som partiets lijstduwer ("listeskubber" - på dansk anvendes nogle gange betegnelsen ankermand).

Referencer 

Nederlandske ord og vendinger
Politik i Nederlandene
Shaft (virksomhed)

er et japansk animation studie grundlagt den 1. september 1975 af Hiroshi Wakao.

Produktioner 
 Gourmet Girl Graffiti

Eksterne henvisninger 

  
 
 

Animeselskaber
Etableret i 1975
Martin Willer

Martin Willer er en dansk forfatter.

Willer er uddannet cand.mag. i medievidenskab fra Københavns Universitet i 2009. Han har siden arbejdet på blandt andet et reklamebureau og som skaklærer. Han udgav sin første novelle i 2013, og første bind i ungdomsromanserien Den utrolige Scott Roddick i 2014. Første bog i serien hed Den utrolige Scott Roddick: Chronos Kommer, der siden blevet fulgt op af to bind mere. 

Fra 2020-2022 ejede og drev han forlaget Horizon Publish Ltd., der udgav romanerne Hypernova:Trinity, Alfa Trilogien, Lawrence & Jack (af: Frederik Jensen) og Prærieulve (af: Anders Jul). 

Martin Willer bor i Stenløse.

Bibliografi 
 Billedet ved siden af til venstre (digte, 2014)
 Den utrolige Scott Roddick (romanserie)
Chronos kommer (2014)
 Skyggekongen (2016)
Truslen Fra Fortiden (2017)
Hypernova:Trinity - en klimavenlig superhelte historie
Den fabelagtige Christopher Nevermind (romanserie)

 Angreb på New Star City (2020)
 Rejsen til skyggelandet (2020)
 Alfa trilogien (2022)
 I gudernes land (2022)

Referencer 

Romanforfattere fra Danmark
Kids Station

Kids Station (japansk: キッズステーション, kizzu sutēshon) er en japansk børnetv-kanal, der viser anime og andre tegnefilm. Kanalen viser også om natten nogle anime-serier, der er beregnet på teenagere. Kanalen sender 24 timer i døgnet via kabel og satellit. Kanalen gik i luften 1. april 1993. 

1. oktober 2009 begyndte en HD-udgave af kanalen at sende (Kids Station HD).

Ejerskab 
 Mitsui & Co. (67 %)
 Tokyo Broadcasting System (16 %)
 Jupiter Telecoms (15 %)
 Horipro (2 %)

Udvalgte serier 
Blandt de serier, Kids Station har sendt, er:
 Sonic X
 W Wish

Eksterne henvisninger 
 Officiel hjemmeside  

Tv i Japan
Etableret i 1993
Halfdan (Alfdeni)

Halfdan (Alfdeni, født ca. 758, død efter 807) var formentlig en person i den danske kongeslægt.

Der vides kun lidt om ham, da han kun optræder i et par samtidige kilder.

I 782 oplyser de Frankiske rigsannaler, at Halfdan sammen med Osmund og Godfred dukker op som udsendinge fra kong Sigfred ved Karl den Stores rigsdag i Sachsen ved Paderborn, men yderligere oplysninger foreligger ikke.

I 807 oplyser franske annaler, at "Alfdeni" (Halfdan) med et stort følge underkaster sig Karl den Store. Han betegnes som "Northmannorum dux", det vil sige en mindre nordisk fyrste. Med sig havde han sine fire sønner: Anulo, Hemming, Harald Klak og Reginfred. Dette sker på et tidspunkt, da den danske konge hed Godfred. Denne var i 804 indbudt til møde med Karl den Store efter, at denne havde afsluttet underkuelsen af sakserne, og han mødte med en stor flåde, men mødet kom ikke i stand. I 808 foretager Godfred sit angreb på abodritterne, hvorunder handelspladsen Reric afbrændes og købmændene tvangsforflyttes til Hedeby. Det er nærliggende at formode, at Halfdan har været imod den konfrontationspolitik i forhold til Karl den Store, som Godfred stod for, og at dette har ført ham til beslutningen i 807. Der kan også ligge en intern magtkamp bag. Historikerne formoder, at hans valg var påvirket af besøget i 782, selvom dette ikke kan bevises.

Hans senere skæbne kendes ikke, men formodentlig er han blevet vel modtaget og har fået en ærefuld plads ved hoffet, og flere af hans sønner optræder senere som lensmænd for Karl.

Noter

Litteratur 
 Peter Sawyer: "Da Danmark blev Danmark. Fra ca. år 700 til ca. 1050" (i: Olaf Olsen (red.): Gyldendal og Politikens Danmarkshistorie; bind 3; København 1988; )
 Poul Skaaning: Vikingestormen. Togter mod Vesteuropa 793-937; Viborg 2006;

Eksterne henvisninger 
 Annales Regni Francorum Frankiske Annaler 

Personer fra vikingetiden
Kongelige fra Danmark
Sagnkonger
Danskere i 700-tallet
Parlamentsvalget i Afghanistan 2005

Parlamentsvalget i Afghanistan 2005 blev afholdt den 18. september 2005. Et foreløbigt resultat blev bekendtgjort 9. oktober samme år, men det endelige resultat blev på grund af beskyldninger om valgsvindel først bekendtgjort 12. november. Den danske valgrådgiver Peter Erben var chef for valgafholdelsen, udsendt af FN.

Valgets resultat 
Tidligere krigsherrer og deres følgere vandt flertallet af sæder i det 249 mand store "Folkets hus" og i provinsrådene, der vælger medlemmerne af de "Ældstes hus"; de to huse udgør tilsammen Nationalforsamlingen i Afghanistan. Kvinder blev valgt til 28 % af pladserne, hvilket var over de 25 %, som var garanteret med grundloven fra 2004.

Partiresultat 
Det var de færreste af de opstillede kandidater, der stillede op for politiske partier, eller for den sags skyld havde forbindelse til dem. Den følgende oversigt over partiernes størrelse ved valget er derfor behæftet med nogen usikkerhed.

Valgdeltagelse 
Valgdeltagelsen var estimeret til omkring 50 %, hvilket var markant lavere end ved præsidentvalget i 2004. Årsagen hertil menes at være problemet for vælgerne med at genkende partier, så de i mange tilfælde nærmest stemte i blinde. Valgdeltagelsen var højest (omkring 60 %) i de nordlige provinser, der er domineret af turkmenere, usbekere og tadsjikere. Overraskende nok fandt man en af de laveste andele af valgdeltagelse med 34 % i hovedstaden Kabul.

Uregelmæssigheder ved valget 
Ved valget anvendte man blæk til at markere, at en vælger havde afgivet sin stemme. Tanken var, at denne blæk ikke skulle kunne vaskes af, så en vælger kunne komme til at stemme flere gange, men i 2009 nævnte USAs ambassadør i Afghanistan under valget, Robert E. Neumann, at det faktisk var muligt at fjerne blækket igen, så afgivning af flere stemmer var mulig. Den samme type blæk var brugt ved præsidentvalget i 2004 samt ved parlamentsvalget i 2009.

Referencer 

Politiske valg i Afghanistan
Afghanistan 2005
Wataru Yoshizumi

(født  18. juni 1963 i Tokyo, Japan.) er en japansk mangaka.

Værker 
 Radical Romance 1984 (, Radikaru Romansu)
 Heart Beat (, Haato Biito) 1985
 Another Day 1987
 Tenshi to Bouken 1987
 Shijuusou Geemu () 1988
 Handsome Girl (, Hansamu Kanojo)  1988–1992
 Green Age 1991
 Go Go Kenji-kun 1991
 Marmalade Boy (, Mamareedo Booi) 1992–1996
 Wataru Yoshizumi Illustration Shuu – Marmalade Boy 1995, Artbook
 Marmalade Boy – Koi no Style Book 1995, Artbook
 Mou Hitotsu no Marmalade 1995
 Mou Hitotsu no Marmalade II 1996
 Kimi Shika Iranai () 1996–1997
 Mint na Bokura (, Minto na Bokura) 1997–2000 (udgivet på tysk som Peppermint Twins)
 Nagano he Janpu! 1998
 Random Walk  (, Randamu Wooku) 2000–2001
 Bier Balidi 2001
 Ultra Maniac (, Urutora Maniakku) 2002–2004
 Datte Suki Nandamon () 2004–2005 (udgivet på tysk som Like Milk&Honey)
 PxP 2006–2007
 Cherish (, Cherisshu) 2006
 Spicy Pink (, Supaishii Pinku) 2007–2008
 Cappuccino 2008
 Chitose etc. 2011

Mangaka
Personer fra Tokyo
8-Bit (studio)

er et japansk animationsstudie. Der blev grundlagt i 2008 af tidligere Satelight medlemmer.

Produktioner 
 Shounen Maid

Kilder

Eksterne henvisninger 
  

Animeselskaber
Etableret i 2008
Rallarmuseet

Rallarmuseet er et jernbanemuseum i Finse i Ulvik kommune i Norge, der viser historien bag bygningen af Bergensbanen. Museet har til huse på Finse Station, der med sin placering 1.222 meter over havet er den højest beliggende jernbanestation i Norge.

Banen mellem Oslo og Bergen blev bygget af ingeniører, banebørster og andre fagfolk fra 1870'erne til 1909. I 1986 stiftedes Stiftinga Rallarmuseet Finse af Finse Vell, NSB, Finse 1222, Ulvik herad og Norsk Jernbaneklubb. Formålet var at bevare den specielle historie om bygningen af Bergensbanens strækning gennem fjeldene for eftertiden. Museet åbnede i 1990.

I udstillingen finder man blandt andet en autentisk smedje og anlægsbarak. Udenfor er der udstillet forskelligt snerydningsmateriel, heriblandt damp- og dieseldrevne sneslynger, sneplove og sporrensere.

Se også 
 Rallarvegen, en tidligere anlægsvej langs med Bergensbanen.

Eksterne henvisninger 
 Rallarmuseet på Finse 

Museer i Norge
Jernbanemuseer
Jernbanetransport i Norge
Museer etableret i 1990
Rallarvegen

Rallarvegen er en norsk vandre- og cykelsti. Den blev oprindeligt etableret omkring 1900 som en anlægsvej i forbindelse med bygningen af Bergensbanen. Vejen er 80 km lang og går fra Haugastøl over Finse til Myrdal og derfra stejlt nedad gennem 21 hårnålesving langs med Flåmsbanen til Flåm ved Sognefjorden, det sidste stykke som kommunal vej. Der er også en vej fra Voss til Upsete på vestsiden af Gravhalstunnelen.

Vejen ejes og vedligeholdes af Bane Nor efter en aftale fra 1912: "således at vejen bliver let trafikabel for fodgængere". I flere perioder har frivillige, turistforeningen og kommunerne også bidraget til vedligeholdelsen. Nu bruges der kun metoder og materialer, der fandtes dengang vejen blev bygget. Dræningsrør af plastik fra 1980'erne planlægges fjernet og erstattet med en muret løsning. Ved vedligeholdelsen lægges der vægt på at bevare vejen som et kulturminde.

Vejen er i dag en af Norges mest populære cykelruter, med over 20.000 cyklister hvert år. Vejen går gennem et varieret og storslået terræn og giver et enestående og imponerende indtryk af vejbygning med enkle midler og ren håndkraft. Mange steder er standarden god grusvej, men på stejle steder skyller forårets oversvømmelser gruset væk mange steder og efterlader sten eller i værste fald ral. Der er kun lidt sikring mod udskridning, og der er påbud om at trække cyklen på de farligste steder.

Noter

Eksterne henvisninger 
 Rallarvegen på OpenStreetMap

Veje i Norge
Cykelruter
Vandreruter i Europa
Wani Books

er et japansk forlag med fokus på manga-relaterede publikationer, herunder magasiner og bøger. Virksomheden blev etableret i november 1979. og forlaget udgiver manga magasinet Comic Gum.

Bøger 
 Koe de Oshigoto!

Kilder

Eksterne henvisninger 
 Wani Books official website 

 

Forlag fra Japan
Etableret i 1979
Göteborgs domkyrkodistrikt

Göteborgs domkyrkodistrikt (dansk: Göteborg domkirkedistrikt) er et folkebogføringsdistrikt i Göteborgs kommun og Västra Götalands län.

Distriktet ligger i det centrale Göteborg.

Tidligere administrative forhold 
Distriktet blev oprettet i 2016, og det udgør en del af det område, som før 1971 udgjorde Göteborgs stad.

Distriktet består af det område, der hørte til Göteborg Domkirkes Menighed (domkirkesognet eller Göteborgs domkyrkoförsamling) ved årsskiftet 1999/2000. Domkirkesognet fik sin nuværende udstrækning i 1908, da Göteborgs Vasa församling blev udskilt som et selvstændigt kirkesogn.

Folkebogføringsdistrikter i Västra Götalands län
Göteborgs Vasa distrikt

Göteborgs Vasa distrikt (dansk: Göteborg Vasa Distrikt) er et folkebogføringsdistrikt i Göteborgs kommun og Västra Götalands län.

Distriktet ligger i det centrale Göteborg.

Tidligere administrative forhold 
Distriktet blev oprettet i 2016, og det udgør en del af det område, som før 1971 udgjorde Göteborgs stad.

Distriktet består af det område, der hørte til Göteborg Vasa Menighed (Göteborgs Vasa församling) ved årsskiftet 1999/2000.

Sognet blev udskilt af Domkyrkoförsamlingen i Göteborg (domkirkesognet) i 1908, og det fik sin nuværende udstrækning i 1929, da Johannebergs församling blev udskilt som et selvstændigt sogn.

Folkebogføringsdistrikter i Västra Götalands län
Weald

Weald, nogle gange omtalt som the Weald er et område i South East England, der ligger mellem de parallelle kalkstensåse. North- og South Downs. Det krydser counties Sussex, Hampshire, Kent og Surrey. Det består af tre dele; sandstensområdet "High Weald" i midten, det lerholdige "Low Weald" i periferien og Greensand Ridge, der går rundt om nord og vest-siden af Weald og inkluderer de højeste steder. The Weald var engang dækket af skov, og navnet er af oldengelske oprindelse og betyder woodland, der betyder skovområde. Ordet bruges stadig i dag, da flere af de spredte gårde og landsbyer i området referer til Weald i deres navn.

Se også 
 Weald and Downland Living Museum

Sussex
Hampshire
Kent
Surrey
Johannebergs distrikt

Johannebergs distrikt (dansk: Johanneberg Distrikt) er et folkebogføringsdistrikt i Göteborgs kommun og Västra Götalands län.

Distriktet ligger i det centrale Göteborg.

Tidligere administrative forhold 
Distriktet blev oprettet i 2016, og det udgør en del af det område, som før 1971 udgjorde Göteborgs stad.

Distriktet består af det område, der hørte til Johanneberg Menighed (Johannebergs församling) ved årsskiftet 1999/2000.

Sognet blev udskilt af Göteborg Vasa Menighed (Göteborgs Vasa församling) i 1929.

Folkebogføringsdistrikter i Västra Götalands län
Hemming (død 837)

Hemming (født ca. 778, død 837) var den dansk kongeætling, søn af Halfdan og måske broder til Anulo, Harald Klak og Reginfred.

Liv og gerning 

Han skal sammen med sin fader og sine brødre være kommet til Karl den Stores hof i 807. I 812 lykkes det kortvarigt slægten at tilbageerobre de danske besiddelser, idet broderen Anulo dog døde under krigsbegivenhederne. Hemming blev under krigen holdt som gidsel under krigen i 812, men blev frigivet på brødrenes anmodning. Hemming blev fulgt af en frankisk delegation til "normannernes grænse" (formentlig Ejderen) og Hemming blev overgivet til en dansk delegation på 16 mand i 813. Brødrene var ikke tilstede, da de formentlig var på togt til Vestfold ved Oslofjorden for at underkue et oprør. Men kong Godfreds sønner og andre stormænd, som var flygtet til Sverige, vendte tilbage, og fik igangsat et folkeligt oprør. De franske annaler oplyser, at "landsmænd fra alle egne af landet strømmede til i skarer" og fordrev brødrene fra landet "efter at have udkæmpet et slag". I 814 samlede brødrene en ny hær men led nederlag, og denne gang blev også broderen Reginfred dræbt.

I årene 807-837 var Hemming af Ludvig den Fromme blevet forlenet med Frisia Maritimaeque, hvor øen Walcheren udgjorde den største ø.

Han blev dræbt den 17. juni 837. Efter hans død overtog Harald, en brodersøn til Harald Klak, lenet frem til sin død i 852.

Noter

Litteratur 
 Peter Sawyer: "Da Danmark blev Danmark. Fra ca. år 700 til ca. 1050" (i: Olaf Olsen (red.): Gyldendal og Politikens Danmarkshistorie; bind 3; København 1988; )
 Poul Skaaning: Vikingestormen. Togter mod Vesteuropa 793-937; Viborg 2006; 

Personer fra vikingetiden
Masthuggets distrikt

Masthuggets distrikt (dansk: Masthugget Distrikt) er et folkebogføringsdistrikt i Göteborgs kommun og Västra Götalands län.

Distriktet ligger i det centrale Göteborg.

Tidligere administrative forhold 
Distriktet blev oprettet i 2016, og det udgør en del af det område, som før 1971 udgjorde Göteborgs stad.

Distriktet består af det område, der hørte til Masthugget Menighed (Masthuggs församling) ved årsskiftet 1999/2000.

Kirkesognet blev udskilt af Göteborg Domsogns Menighed (Domkyrkoförsamlingen i Göteborg) i 1883. I 1908 blev Göteborg Oscar Fredriks Menighed (Oscar Fredriks församling) udskilt som et selvstændigt sogn.

Folkebogføringsdistrikter i Västra Götalands län
Marina Sudakova

Marina Vladimirovna Sudakova tidligere Jartseva ( ; født 17. februar 1989 i Volgograd, Rusland) er en kvindelig russisk håndboldspiller, der spiller for CSM București og tidligere Ruslands kvindehåndboldlandshold.

Hun har optrådt i mange år, for det russiske håndboldlandshold. Med , vandt hun VM 2009 i Kina og bronzemedalje ved EM 2008 i Makedonien. Hun deltog ved de olympiske lege 2016 i Rio de Janeiro, hvor hun vandt guld med . Hendes sidste medalje var i 2018, da hun vandt sølv ved EM i Frankrig 2018.

Referencer

Eksterne henvisninger 
 
 

Håndboldspillere fra Rusland
Håndboldspillere fra Rostov-Don
Olympiske medaljevindere i håndbold
Medaljevindere ved sommer-OL 2016
Olympiske mestre fra Rusland
Håndboldspillere ved sommer-OL 2016
Personer fra Volgograd
Pablo Chiapella

Pablo Chiapella (født 1. december 1976 i Albacete), kaldet Chape, er en spansk skuespiller, der især er kendt for sin rolle som Amador Rivas i den populære spanske tv-serie La que se avecina.

Eksterne henvisninger 
 

Skuespillere fra Spanien
Q (James Bond)

Q er en fiktiv person i James Bond-filmene og nogle af bøgerne. Ligesom M er Q (står for Quartermaster samt en reference til Q-ships) mere en reference til en jobtitel end et navn. Han er leder for Q-afdelingen, som er en fiktiv udviklingsafdeling i British Secret Service.

Q har optrådt i 21 af de 24 Eon Productions James Bond-film, hvor undtagelserne har været Live and Let Die, Casino Royale og Quantum of Solace. Karakteren har også medvirket i Bond-film som Eon Productions ikke har produceret; Casino Royale fra 1967 og Never Say Never Again.

Q bliver altid portrætteret som en mand i James Bond-filmene. MI6's direktør Alex Younger afslørede i en tale i 2017 ved Women in IT Awards at den virkelige Q var en kvinde.

Q har været spillet af følgende personer:
 Peter Burton (1962)
 Desmond Llewelyn (1963–1999)
 Geoffrey Bayldon (1967)
 Alec McCowen (1983)
 John Cleese (2002)
 Ben Whishaw (2012–nu)

Referencer 

James Bond
Fiktive personer fra England
Elspeth Douglas McClelland

Elspeth Douglas McClelland (født 20. maj 1879, død 1920) var en engelsk suffragette og arkitekt.

Liv
Elspeth blev født i Keighley, Yorkshire hendes forælder var John McClelland, en revisor, og Epsey McClelland. Hun blev døbt i Ilkley den 19. juli samme år. Elspeth blev uddannet som arkitekt, den eneste kvindelige studerende blandt 600 mænd på den Polytechnic Architectural School i London, og er blevet beskrevet som den første kvinde til at praktisere som arkitekt.

Suffragette

Elspeth tid som suffragette er bedst kendt for, da hun blev sendt som "menneskelig post" til premierministeren, H.H. Asquith, den 23. februar 1909. På dette tidspunkt var reglerne således at det var tilladt for enkeltpersoner at blive "sendt" med express bud, så Elspeth og suffragette Daisy Solomon blev afsendt af Christabel Pankhurst fra Clemens Inn og blev taget af Mrs. Drummond til East Strand posthus.

Kilder

Aktivister fra England
Arkitekter fra Storbritannien
Kvinderetsforkæmpere
Christabel Pankhurst

Dame Christabel Harriette Pankhurst (født 22. september 1880 i Manchester, død 13. februar 1958 i Los Angeles) grundlagde sammen med sin mor Emmeline Pankhurst og sin søster Sylvia Pankhurst en bevægelse for Kvinders valgret med oprindelse i Storbritannien; Women's Social and Political Union (WSPU). I daglig tale blev de kaldt for suffragetter.

Christabel Pankhurst ledte WSPU's militante handling fra sit eksil i Frankrig fra 1912 till 1913. 1914 blev hun en glødende tilhænger af krigen mod Tyskland. Efter krigen flyttede hun til USA, hvor hun blev prædikant for Kristi genkomst-bevægelsen.

Litterærtur 
 Christabel Pankhurst, Pressing Problems of the Closing Age (Morgan & Scott Ltd., 1924).
 Christabel Pankhurst, The World's Unrest: Visions of the Dawn (Morgan & Scott Ltd., 1926).
 David Mitchell, Queen Christabel (MacDonald and Jane's Publisher Ltd., 1977) 
 Barbara Castle, Sylvia and Christabel Pankhurst (Penguin Books, 1987) .
 Timothy Larsen, Christabel Pankhurst: Fundamentalism and Feminism in Coalition (Woodbridge, Boydell Press, 2002), 168 s.

Kilder 

Aktivister fra England
Arkitekter fra Storbritannien
Kvinderetsforkæmpere
Personer fra Manchester
Trofeo Alfredo Binda-Comune di Cittiglio 2017

Trofeo Alfredo Binda-Comune di Cittiglio 2017 var den 42. udgave af cykelløbet Trofeo Alfredo Binda-Comune di Cittiglio. Løbet var en del af UCI Women's World Tour og blev arrangeret 19. marts 2017. Løbet blev vundet af amerikanske Coryn Rivera fra , foran cubanske Arlenis Sierra og danske Cecilie Uttrup Ludwig.

Hold og ryttere

Danske ryttere
Cecilie Uttrup Ludwig kørte for Cervélo-Bigla Pro Cycling
Marie Vilmann kørte for Cervélo-Bigla Pro Cycling

Resultater

Eksterne henvisninger

2017
Cykelløb i 2017
All Saints Church (Buncton)

All Saints Church er en anglikansk kirke i landsbyen Buncton i distriktet Horsham, der er en af de syv lokale distrikter i det engelske county West Sussex. Den blev bygget i 1000- eller 1100-tallet som en annekskirke til den nærliggende sognekirke. Den har kun været udsat for ganske får ændringer og restaureringer, og den fremstår derfor stort set som den gjorde i 1100-tallet. Stenkapellet er blevet beskrevet som "dejlig" beliggenhed  i South Downs og er blevet kaldt "et rigtig del af det skjulte Sussex". En bue mellem kirkeskibet alteret havde en særlig udskæring af en person der viste sine genitalia, en såkaldt sheela-na-gig, indtil en ukendt person ødelagde den med en mejsel i 2004. Kirken bruge stadig til gudstjenester, og det er en listed building af første grad for dens arkitektoniske og historiske vigtighed.

Referencer

Litteratur

Eksterne henvisninger 

Kirker i England
Sussex
Chepstow Castle

Chepstow Castle er en borg i Chepstow, Monmouthshire, Wales. Det er den ældste bevarede post-romerske fæstning i Storbritannien. Den ligger på en klippetop ved floden Wye, og opførslen blev påbegyndt i 1067 under den normanniske lord William fitzOsbern. Oprindeligt var den kendt som Striguil, og var den sydligste i en række borge, er blev opført i Welsh Marches, og det tilknyttede lordship tog navn efter den tilstødende købstad omkring 1300-tallet.

I 1100-tallet blev borgen brugt under erobringen af Gwent, som var det første walisiskekongerige, der blev besejret af normannerne. Den blev efterfølgende holdt af to af de mest magtfulde stormænd i middelalderens England, William Marshal og Richard de Clare. I 1500-tallet dalede fæstningens militære betydning, og dele af den blev ombygget til beboelse. Selvom den blev genoptaget som befæstet borg under den engelske borgerkrig, var den gået i forfald i omkring 1700-tallet. Da turisme begyndte at blive mere udbredt begyndte den at blive en populær destination for besøgende i området.

Ruinerne blev fredet af første 6. december 1950.

Litteratur

Eksterne henvisninger 

 Official website
 Castles in Wales

Slotte i Wales
Borgruiner i Wales
Castle